2004R0234 — FI — 27.04.2007 — 006.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

NEUVOSTON ASETUS (EY) N:o 234/2004,

annettu 10 päivänä helmikuuta 2004,

tietyistä Liberiaan kohdistuvista rajoittavista toimenpiteistä ja asetuksen (EY) N:o 1030/2003 kumoamisesta







EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 60 ja 301 artiklan, ottaa huomioon Liberiaan kohdistuvista rajoittavista toimenpiteistä ja yhteisen kannan 2001/357/YUTP kumoamisesta 10 päivänä helmikuuta 2004 annetun neuvoston yhteisen kannan 2004/137/YUTP ( 1 ), ottaa huomioon komission ehdotuksen, sekä katsoo seuraavaa: (1) Yhdistyneiden Kansakuntien turvallisuusneuvosto hyväksyi 22 päivänä joulukuuta 2003 Yhdistyneiden Kansakuntien peruskirjan VII luvun nojalla ja ottaen huomioon olosuhteiden muuttumisen Liberiassa, erityisesti maan entisen presidentin Charles Taylorin vallasta luopumisen sekä Liberian kansallisen siirtymävaiheen hallituksen perustamisen, päätöslauselman 1521 (2003), jossa se päätti muuttaa tiettyjä Liberiaan kohdistuvia rajoittavia toimenpiteitä, jotka oli otettu käyttöön 7 päivänä maaliskuuta 2001 hyväksytyllä Yhdistyneiden Kansakuntien turvallisuusneuvoston päätöslauselmalla 1343 (2001) sekä 6 päivänä toukokuuta 2003 hyväksytyllä turvallisuusneuvoston päätöslauselmalla 1478 (2003). (2) Yhteisellä kannalla 2004/137/YUTP pannaan täytäntöön toimenpiteet, jotka on otettu käyttöön Yhdistyneiden Kansakuntien turvallisuusneuvoston päätöslauselmalla 1521 (2003), mukaan lukien sotilaalliseen toimintaan liittyvän teknisen avun, Liberiasta lähtöisin olevien raakatimanttien tuonnin sekä Liberiasta peräisin olevien pyöröhirsien ja sahateollisuuden tuotteiden tuonnin kieltäminen. (3) Yhteisellä kannalla 2004/137/YUTP kielletään myös sotilaalliseen toimintaan liittyvät palvelut samoin kuin sotilaalliseen toimintaan liittyvä rahoitustuki, jota ei mainita Yhdistyneiden Kansakuntien turvallisuusneuvoston päätöslauselmassa 1521 (2003). (4) Eräät päätöslauselmilla 1343 (2001) ja 1478 (2003) käyttöön otetuista toimenpiteistä pantiin täytäntöön tietyistä Liberiaan kohdistuvista rajoittavista toimenpiteistä 16 päivänä kesäkuuta 2003 annetulla neuvoston asetuksella (EY) N:o 1030/2003 ( 2 ). Näitä toimenpiteitä koskevat muutokset kuuluvat Euroopan yhteisön perustamissopimuksen soveltamisalaan ja tämän vuoksi, erityisesti kilpailun vääristymisen välttämiseksi, tarvitaan yhteisön lainsäädäntöä turvallisuusneuvoston asiaa koskevien päätösten täytäntöön panemiseksi sikäli kuin on kyse yhteisöstä. Tässä asetuksessa yhteisön alueella tarkoitetaan niiden jäsenvaltioiden alueita, joihin sovelletaan Euroopan yhteisön perustamissopimusta siinä määrätyin edellytyksin. (5) Selvyyden vuoksi olisi kumottava asetus (EY) N:o 1030/2003 ja korvattava se yhdellä tekstillä, johon kaikki asianomaiset säännökset on konsolidoitu muutoksineen. (6) Tässä asetuksessa säädettyjen toimenpiteiden tehokkuuden varmistamiseksi tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä, sekä katsoo seuraavaa: ON ANTANUT TÄMÄN ASETUKSEN:







1 artikla

Tässä asetuksessa tarkoitetaan:

’teknisellä avulla’ kaikkea teknistä tukea, joka liittyy korjaamiseen, kehittämiseen, valmistukseen, kokoamiseen, testaamiseen, kunnossapitoon tai muuhun tekniseen palveluun, ja se voi olla muodoltaan ohjausta, neuvontaa, koulutusta, käytännön tietojen tai taitojen välittämistä tai konsulttipalveluja. Tekninen apu sisältää avun antamisen suullisessa muodossa.

2 artikla

Kielletään:

a) sellaisen teknisen avun myöntäminen, myynti, toimitus tai siirto, joka liittyy sotilastoimintaan tai aseiden ja kaikenlaisten niihin liittyvien tarvikkeiden, mukaan lukien ampuma-aseiden ja -tarvikkeiden, sotilasajoneuvojen ja -laitteiden, puolisotilaallisten tarvikkeiden ja edellä mainittuihin tarkoitettujen varaosien toimitukseen, valmistukseen, huoltoon ja käyttöön, suoraan tai epäsuorasti Liberiassa oleville henkilöille, yhteisöille tai elimille tai käytettäväksi Liberiassa;

b) sotilastoimintaan liittyvän rahoituksen tai rahoitustuen, mukaan lukien erityisesti avustusten, lainojen ja vientiluottovakuutusten, myöntäminen aseiden ja niihin liittyvien tarvikkeiden myyntiin, toimitukseen, siirtoon tai vientiin suoraan tai epäsuorasti Liberiassa oleville henkilöille, yhteisöille tai elimille tai käytettäväksi Liberiassa;

c) tietoinen ja tarkoituksellinen osallistuminen sellaisiin toimiin, joiden suorana tai välillisenä tavoitteena tai seurauksena on a ja b alakohdassa tarkoitettujen toimien edistäminen.

▼M7

3 artikla

1. Poiketen siitä, mitä 2 artiklassa säädetään, palvelujen tarjoajan sijoittautumisjäsenvaltion toimivaltaiset viranomaiset, jotka on osoitettu liitteessä I luetelluilla verkkosivuilla, voivat antaa luvan:

a) sellaisen teknisen avun, rahoituksen tai rahoitustuen antamiseen, joka koskee i) aseita ja niihin liittyviä tarvikkeita, jos tällainen apu tai tällaiset palvelut on tarkoitettu yksinomaan Yhdistyneiden Kansakuntien Liberiassa toteutettavan operaation tukemiseen tai sen käyttöön, tai ii) aseita ja ampumatarvikkeita, jotka pysyvät erityisen turvallisuuspalvelun hallussa esteetöntä operatiivista käyttöä varten ja jotka on toimitettu YK:n turvallisuusneuvoston päätöslauselman 1521 (2003) 21 kohdan nojalla perustetun komitean luvalla kyseisen palvelun jäsenille koulutustarkoituksiin ennen 13 päivää kesäkuuta 2006;

b) sellaisen rahoituksen tai rahoitustuen antamiseen, joka koskee i) aseita ja niihin liittyviä tarvikkeita, jotka on tarkoitettu yksinomaan Liberian asevoimien ja poliisin kansainvälisen koulutus- ja uudistusohjelman tukemiseen ja sen käyttöön, jos YK:n turvallisuusneuvoston päätöslauselman 1521 (2003) 21 kohdan nojalla perustettu komitea on hyväksynyt kyseisten aseiden ja niihin liittyvien tarvikkeiden viennin, myynnin, toimituksen tai siirron, ii) ei-tappavia puolustustarvikkeita, jotka on tarkoitettu yksinomaan humanitaariseen tai suojaavaan käyttöön, jos YK:n turvallisuusneuvoston päätöslauselman 1521 (2003) 21 kohdan nojalla perustettu komitea on hyväksynyt kyseisten tarvikkeiden viennin, myynnin, toimituksen tai siirron, iii) aseita tai ampumatarvikkeita, jotka on tarkoitettu sellaisten Liberian poliisin ja turvallisuusjoukkojen jäsenten käyttöön, joiden tausta on selvitetty ja jotka on koulutettu sen jälkeen, kun Yhdistyneiden Kansakuntien Liberiassa toteutettava operaatio käynnistettiin lokakuussa 2003, jos YK:n turvallisuusneuvoston päätöslauselman 1521 (2003) 21 kohdan nojalla perustettu komitea on hyväksynyt kyseisten aseiden tai ampumatarvikkeiden viennin, myynnin, toimituksen tai siirron, tai iv) ei-tappavia puolustustarvikkeita (ei koske ei-tappavia aseita tai ampumatarvikkeita), jotka on tarkoitettu yksinomaan sellaisten Liberian poliisin ja turvallisuusjoukkojen jäsenten käyttöön, joiden tausta on selvitetty ja jotka on koulutettu sen jälkeen, kun Yhdistyneiden Kansakuntien Liberiassa toteutettava operaatio käynnistettiin lokakuussa 2003, jos kyseisten tarvikkeiden viennistä, myynnistä, toimituksesta tai siirrosta on ilmoitettu YK:n turvallisuusneuvoston päätöslauselman 1521 (2003) 21 kohdan nojalla perustetulle komitealle.

2. Lupaa ei anneta, jos on kyse jo tapahtuneesta toiminnasta.

4 artikla

1. Jos Yhdistyneiden Kansakuntien turvallisuusneuvoston päätöslauselman 1521 (2003) 21 kohdan nojalla perustettu komitea on etukäteen hyväksynyt nämä toimet ja poiketen sitä, mitä tämän asetuksen 2 artiklassa säädetään, sen jäsenvaltion, johon palvelujen tarjoaja on sijoittautunut, toimivaltaiset viranomaiset, jotka on osoitettu liitteessä I luetelluilla verkkosivuilla, voivat antaa luvan antaa teknistä apua, joka koskee

a) aseita ja niihin liittyviä tarvikkeita, jotka on tarkoitettu yksinomaan Liberian asevoimien ja poliisin kansainvälisen koulutus- ja uudistusohjelman tukemiseen ja sen käyttöön,

b) ei-tappavia puolustustarvikkeita, jotka on tarkoitettu yksinomaan humanitaariseen tai suojaavaan käyttöön, tai

c) aseisiin tai ampumatarvikkeisiin, jotka on tarkoitettu sellaisten Liberian poliisin ja turvallisuusjoukkojen jäsenten käyttöön, joiden tausta on selvitetty ja jotka on koulutettu sen jälkeen, kun Yhdistyneiden Kansakuntien Liberiassa toteutettava operaatio käynnistettiin lokakuussa 2003.

YK:n turvallisuusneuvoston päätöslauselman 1521 (2003) 21 kohdan nojalla perustetulta komitealta haetaan lupaa liitteessä I luetellulla verkkosivulla osoitetun toimivaltaisen viranomaisen välityksellä siinä jäsenvaltiossa, johon palvelujen tarjoaja on sijoittautunut.

Kyseisen jäsenvaltion hallituksen ja Liberian hallituksen on yhdessä haettava YK:n turvallisuusneuvoston päätöslauselman 1521 (2003) 21 kohdan nojalla perustetun komitean lupaa c kohdassa tarkoitettuihin aseisiin ja ampumatarvikkeisiin liittyvälle tekniselle avulle.

2. Lupaa ei anneta, jos on kyse jo tapahtuneesta toiminnasta.

▼B

5 artikla

Edellä olevaa 2 artiklaa ei sovelleta sellaiseen suojavaatetukseen, mukaan lukien luodinkestäviin liiveihin ja sotilaskypäriin, jota Yhdistyneiden Kansakuntien henkilökunta, Euroopan unionin, yhteisön tai sen jäsenvaltioiden henkilökunta, tiedotusvälineiden edustajat sekä humanitaarisessa työssä ja kehitysyhteistyössä toimivat työntekijät ja avustava henkilökunta vievät tilapäisesti Liberiaan yksinomaan henkilökohtaiseen käyttöönsä.

6 artikla

▼M6 —————

▼M4 —————

▼M6 —————

▼B

7 artikla

Komissio pitää yllä kaikkia tarvittavia yhteyksiä Yhdistyneiden Kansakuntien turvallisuusneuvoston päätöslauselman 1521 (2003) 21 kohdan nojalla perustettuun komiteaan tämän asetuksen tehokasta täytäntöönpanoa varten, sanotun kuitenkaan rajoittamatta Yhdistyneiden Kansakuntien peruskirjan mukaisia jäsenvaltioiden oikeuksia ja velvoitteita.

8 artikla

Jäsenvaltioiden on ilmoitettava toisilleen ja komissiolle välittömästi tämän asetuksen mukaisesti toteutetuista toimenpiteistä ja toimitettava toisilleen hallussaan olevat, tähän asetukseen liittyvät merkitykselliset tiedot, erityisesti tiedot rikkomuksista ja täytäntöönpanossa ilmenneistä ongelmista sekä kansallisten tuomioistuinten antamista tuomioista.

▼M7

8a artikla

1. Jäsenvaltioiden on nimettävä tässä asetuksessa tarkoitetut toimivaltaiset viranomaiset ja annettava niitä koskevat tiedot liitteessä I luetelluilla verkkosivuilla tai näiden sivujen välityksellä.

2. Jäsenvaltioiden on ilmoitettava toimivaltaiset viranomaisensa komissiolle viipymättä tämän asetuksen tultua voimaan ja ilmoitettava sille niihin myöhemmin mahdollisesti tehtävistä muutoksista.

▼B

9 artikla

Komissio valtuutetaan:

a) muuttamaan liitettä I jäsenvaltioiden toimittamien tietojen perusteella;

b) muuttamaan liitteitä II ja III niiden yhdenmukaistamiseksi yhdistettyyn nimikkeistöön mahdollisesti tehtävien muutosten kanssa.

10 artikla

Tämän asetuksen soveltamiseen eivät vaikuta mahdolliset oikeudet ja velvollisuudet, jotka johtuvat ennen 13 päivää helmikuuta 2004 allekirjoitetuista kansainvälisistä sopimuksista, muista sopimuksista tai myönnetyistä lisensseistä taikka luvista.

11 artikla

1. Jäsenvaltioiden on annettava tämän asetuksen säännösten rikkomiseen sovellettavia seuraamuksia koskevat säännöt ja toteutettava kaikki tarvittavat toimenpiteet varmistaakseen, että niitä noudatetaan. Seuraamusten on oltava tehokkaita, oikeasuhteisia ja varoittavia.

2. Jäsenvaltioiden on ilmoitettava näistä säännöistä komissiolle välittömästi asetuksen voimantulon jälkeen ja ilmoitettava sille mahdollisista myöhemmistä muutoksista.

12 artikla

Tätä asetusta sovelletaan:

a) yhteisön alueella sen ilmatila mukaan luettuna;

b) jäsenvaltion lainkäyttövallan alaisessa ilma-aluksessa tai muussa aluksessa;

c) missä tahansa muualla olevaan jäsenvaltion kansalaiseen;

d) oikeushenkilöön, ryhmään tai yhteisöön, joka on perustettu tai muodostettu jonkin jäsenvaltion lainsäädännön mukaisesti;

e) yhteisössä liiketoimintaa harjoittavaan oikeushenkilöön, ryhmään tai yhteisöön.

13 artikla

Kumotaan asetus (EY) N:o 1030/2003.

14 artikla

Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M7









LIITE I

Verkkosivut, joita tarvitaan 3 ja 4 artiklassa tarkoitettuja toimivaltaisia viranomaisia koskevien tietojen hakuun sekä osoite, johon voidaan toimittaa ilmoituksia Euroopan komissiolle

BELGIA http://www.diplomatie.be/eusanctions

BULGARIA http://www.mfa.government.bg

TŠEKKI http://www.mfcr.cz/mezinarodnisankce

TANSKA http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/

SAKSA http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html

VIRO http://www.vm.ee/est/kat_622/

KREIKKA http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/

ESPANJA www.mae.es/es/MenuPpal/Asuntos/Sanciones+Internacionales

RANSKA http://www.diplomatie.gouv.fr/autorites-sanctions/

IRLANTI http://www.dfa.ie/un_eu_restrictive_measures_ireland/competent_authorities

ITALIA http://www.esteri.it/UE/deroghe.html

KYPROS http://www.mfa.gov.cy/sanctions

LATVIA http://www.mfa.gov.lv/en/security/4539

LIETTUA http://www.urm.lt

LUXEMBURG http://www.mae.lu/sanctions

UNKARI http://www.kulugyminiszterium.hu/kum/hu/bal/nemzetkozi_szankciok.htm

MALTA http://www.doi.gov.mt/EN/bodies/boards/sanctions_monitoring.asp

ALANKOMAAT http://www.minbuza.nl/sancties

ITÄVALTA http://www.bmeia.gv.at/view.php3?f_id=12750&LNG=en&version=

PUOLA http://www.msz.gov.pl

PORTUGALI http://www.min-nestrangeiros.pt

ROMANIA http://www.mae.ro/index.php?unde=doc&id=32311&idlnk=1&cat=3

SLOVENIA http://www.mzz.gov.si/si/zunanja_politika/mednarodna_varnost/omejevalni_ukrepi/

SLOVAKIA http://www.foreign.gov.sk

SUOMI http://formin.finland.fi/kvyhteistyo/pakotteet

RUOTSI http://www.ud.se/sanktioner

YHDISTYNYT KUNINGASKUNTA http://www.fco.gov.uk/competentauthorities

Osoite, johon voidaan toimittaa ilmoituksia Euroopan komissiolle:

Euroopan komissio

DG External Relations

Directorate A. Crisis Platform and Policy Coordination in CFSP

Unit A2. Crisis Management and Conflict Prevention

CHAR 12/106

B-1049 Bruxelles/Brussel (Belgia)

Sähköposti: relex-sanctions@ec.europa.eu

Puhelin: (+32-2) 295 55 85 tai 296 61 33

Telekopio: (+32-2) 299 08 73.

▼B









LIITE II







6 artiklan 1 kohdassa tarkoitetut raakatimantit CN-koodi Tuotteen kuvaus 7102 10 00 Lajittelemattomat timantit, valmistamattomat, eivät asennetut tai kiinnitetyt 7102 21 00 Teollisuustimantit, valmistamattomat tai ainoastaan sahatut, halkaistut tai raakahiotut 7102 31 00 Muut kuin teollisuustimantit, valmistamattomat tai ainoastaan sahatut, halkaistut tai raakahiotut 7105 10 00 Timanteista saatu pöly ja jauhe









LIITE III







6 artiklan 2 kohdassa tarkoitetut pyöreä puutavara ja puutuotteet CN-koodi Tuotteen kuvaus 4401 Polttopuu, rankoina, pölkkyinä, halkoina, oksina, risukimppuina tai niiden kaltaisissa muodoissa; puu lastuina ja hakkeena; sahanpuru ja puujäte, myös pölkyiksi, briketeiksi, rakeiksi tai niiden kaltaiseen muotoon yhteenpuristettu 4402 Puuhiili (myös kuori- ja pähkinähiili), myös yhteenpuristettu 4403 Raakapuu, myös jos siitä on poistettu kuori tai pintapuu, tai karkeasti syrjätty puu 4404 Vannepuu; halkaistut pylväät; teroitetut, mutta pituussuunnassa sahaamattomat puupaalut, -seipäät ja -kepit; puukepit, karkeasti muotoillut, mutta ei sorvatut, taivutetut eikä muulla tavalla valmistetut, kävelykeppien, sateenvarjojen, työkalujen varsien tai niiden kaltaisten tavaroiden valmistukseen soveltuvat; puusäleet ja niiden kaltaiset tavarat 4405 Lastuvilla; puujauho 4406 Puiset rata- ja raitiotiepölkyt 4407 Puu, sahattu tai veistetty (chipped) pituussuunnassa, tasoleikattu tai viiluksi sorvattu, myös höylätty, hiottu tai sormijatkettu, paksuus suurempi kuin 6 mm 4408 Vaneriviilu (myös saumaamalla tehty) ja muu puu, sahattu pituussuunnassa, tasoleikattu tai viiluksi sorvattu, myös höylätty, hiottu tai sormijatkettu, paksuus enintään 6 mm 4409 Puu (myös yhdistämättömät laatat ja rimat parkettilattioita varten), yhdeltä tai useammalta syrjältä tai pinnalta koko pituudelta muotoiltu (pontattu, puolipontattu, viistottu, pontattu viistotuin syrjin, helmipontattu, tehty muotolistoiksi tai -laudoiksi, pyöristetty tai vastaavilla tavoilla työstetty), myös höylätty, hiottu tai sormijatkettu 4410 Puusta tai muusta puumaisesta aineesta valmistettu lastulevy ja sen kaltainen levy (esimerkiksi ”oriented strand board” ja ”waferboard”-levyt), myös hartsilla tai muulla orgaanisella sideaineella yhteenpuristettu 4411 Puusta tai muusta puumaisesta aineesta valmistettu kuitulevy, myös hartsilla tai muulla orgaanisella sideaineella yhteenpuristettu 4412 Puusta tai muusta puumaisesta aineesta valmistettu lastulevy 4413 Tiivistetty puu, möhkäleinä, levyinä, rimoina tai profiileina 4414 Puiset maalausten, valokuvien, peilien ja niiden kaltaisten tavaroiden kehykset 4415 Puiset pakkauslaatikot, -rasiat, -häkit, -pytyt ja niiden kaltaiset päällykset; puiset kaapeli- ja johdinkelat; kuormalavat, laatikkokuormalavat ja muut puiset lastauslavat; puiset kuormauslavojen lavakaulukset 4416 Puiset drittelit, tynnyrit, sammiot, saavit ja muut tynnyriteokset sekä niiden puuosat, myös kimmet 4417 Puiset työkalut ja -välineet, työkalujen ja -välineiden rungot, varret ja kädensijat, luudan-, harjan- ja siveltimenrungot, -varret ja -kädensijat; puiset jalkineiden lestit ja pakotuspuut 4418 Rakennuspuusepän ja kirvesmiehen tuotteet, myös puiset solulevyt, yhdistetyt parkettilaatat, kattopäreet ja -paanut 4419 Puiset pöytä- ja keittiöesineet 4420 Puumosaiikki ja upotekoristeinen puu; puiset koru- tai ruokailuvälinelippaat ja -kotelot sekä niiden kaltaiset tavarat; puiset pienoisveistokset ja muut koriste-esineet; puiset 94 ryhmään kuulumattomat kalusteet 4421 Muut puusta valmistetut tavarat 4701 Mekaaninen puumassa 4702 Puusta kemiallisesti valmistettu liukosellu 4703 Puusta kemiallisesti valmistettu sooda- tai sulfaattisellu, muu kuin liukosellu 4704 Puusta kemiallisesti valmistettu sulfiittisellu, muu kuin liukosellu 4705 Puolikemiallinen puumassa 9401 61 Muut istuimet, puurunkoiset 9401 69 Muut istuimet, puurunkoiset pehmustamattomat 9401 90 30 Ilma-aluksissa käytettävien istuimien osat, puuta 9403 30 Puuhuonekalut, jollaisia käytetään toimistoissa 9403 40 Puuhuonekalut, jollaisia käytetään keittiöissä 9403 50 Puuhuonekalut, jollaisia käytetään makuuhuoneissa 9403 60 Muut puuhuonekalut 9406 00 20 Tehdasvalmisteiset rakennukset, puuta ex97 05 Puiset kokoelmaesineet ex97 06 Puiset antiikkiesineet